SET พุ่งกระฉูด 10 จุด ตามตปท. หลังเฟดประกาศชะลอขึ้นดอกเบี้ย
SET พุ่งกระฉูด 10 จุด ตามตปท. หลังเฟดประกาศชะลอขึ้นดอกเบี้ย โดยดัชนีตลาดหุ้นไทย ณ เวลา 10.24 น. อยู่ที่ระดับ 1,713.72 จุด บวก 9.90 จุด หรือ 0.58% มูลค่าการซื้อขาย 8.17 พันล้านบาท
27 ส.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.24 น. อยู่ที่ระดับ 1,713.72 จุด บวก 9.90 จุด หรือ 0.58% มูลค่าการซื้อขาย 8.17 พันล้านบาท โดยเป็นการปรับตัวขึ้นตอบรับปัจจัยบวกจากต่างประเทศ โดยเฉพาะประธานธนาคารกลางสหรัฐ (เฟด) ออกมาส่งสัญญาณชัดเจนไม่รีบขึ้นดอกเบี้ย ซึ่งช่วยหนุนให้ตลาดในภูมิภาคปรับตัวสูงขึ้น
10 หุ้นดันดัชนี

ด้านนักวิเคราะห์ บล.กรุงศรี เปิดเผยว่า แนวโน้มตลาดหุ้นวันนี้คาดดัชนีปรับตัวขึ้นทดสอบ 1,710 – 1,715 จุด ก่อนจะสลับอ่อนตัว โดยได้ sentiment เชิงบวกจาก นายเจอโรม พาวเวล ประธานเฟดแสดงความเชื่อมั่นต่อเศรษฐกิจสหรัฐฯ พร้อมยืนยันจะปรับขึ้นอัตราดอกเบี้ยอย่างค่อยเป็นค่อยไป
ทั้งนี้เศรษฐกิจสหรัฐยังขยายตัวแข็งแกร่ง เงินเฟ้อกำลังเข้าใกล้เป้าหมาย 2% และการจ้างงานอยู่ในระดับสูง นอกจากนี้ราคาน้ำมันที่ดีดตัวขึ้นหลังคาดการณ์ภาวะน้ำมันตึงตัวจากปริมาณน้ำมันอิหร่านในตลาดลดลงราว 600,000 – 1,500,000 บาร์เรล นอกจากนั้นความกังวล MSCI ปรับน้ำหนักหุ้น A-Shares ของจีนเพื่อเข้าคำนวณดัชนีในเฟส 2 ที่จะมีผลปลายเดือนส.ค. ส่งผลให้กระแส Fund Flow ต่างชาติยังคงมีความผันผวนซึ่งเป็นตัวถ่วงดัชนี